CELEX: 62005TJ0138
Language: el
Date: 2007-10-23 00:00:00
Title: Απόφαση του Πρωτοδικείου (μονομελούς) της 23ης Οκτωβρίου 2007.#Επιτροπή των Ευρωπαϊκών Κοινοτήτων κατά Impetus Σύμβουλοι Μηχανικοί - Καινοτομία και Τεχνολογία EΠE.#Ρήτρα διαιτησίας - Προγράμματα-πλαίσιo για δραστηριότητες έρευνας και τεχνολογικής αναπτύξεως - Συμβάσεις έργων στον τομέα των τηλεματικών εφαρμογών κοινού ενδιαφέροντος - Έλλειψη δικαιολογητικών και ασυμβατότητα μέρους των δηλούμενων εξόδων με τις συμβατικές ρήτρες - Επιστροφή των καταβληθέντων ποσών.#Υπόθεση T-138/05.

Απόφαση του Πρωτοδικείου (μονομελές) της 23ης Οκτωβρίου 2007 – Επιτροπή κατά Impetus
      (Υπόθεση T-138/05)
      «Ρήτρα διαιτησίας — Προγράμματα-πλαίσιo για δραστηριότητες έρευνας και τεχνολογικής αναπτύξεως — Συμβάσεις έργων στον τομέα των τηλεματικών εφαρμογών κοινού ενδιαφέροντος — Έλλειψη δικαιολογητικών και ασυμβατότητα μέρους των δηλούμενων εξόδων με τις συμβατικές ρήτρες — Επιστροφή των καταβληθέντων ποσών»
      Διαδικασία — Επίλυση της διαφοράς από το Πρωτοδικείο βάσει ρήτρας διαιτησίας (Άρθρο 238 ΕΚ· απόφαση 1110/94 του Ευρωπαϊκού Κοινοβουλίου
         και του Συμβουλίου· απόφαση 90/221 του Συμβουλίου) (βλ. σκέψεις 69-78, 94-104, 125-133)
      
      Αντικείμενο 
      
         Αγωγή ασκηθείσα δυνάμει ρήτρας διαιτησίας κατά το άρθρο 238 ΕΚ, με την οποία ζητείται να υποχρεωθεί η Impetus Σύμβουλοι Μηχανικοί
                  – Καινοτομία και Τεχνολογία EΠE να επιστρέψει μέρος του ποσού που καταβλήθηκε από την Ευρωπαϊκή Κοινότητα στο πλαίσιο της
                  συμβάσεως Invite (Inland Navigation Telematics), με κωδικό COP 493, και της συμβάσεως Ausias (Att in Urban Sites with Integration
                  and Standardisation), με κωδικό TR 1006, οι οποίες συνήφθησαν στο πλαίσιο της αποφάσεως 1110/94/EΚ του Ευρωπαϊκού Κοινοβουλίου
                  και του Συμβουλίου, της 26ης Απριλίου 1994, περί του τετάρτου προγράμματος-πλαισίου επί των δράσεων της Ευρωπαϊκής Κοινότητας
                  στον τομέα της έρευνας και τεχνολογικής ανάπτυξης και επίδειξης (1994-1998) (ΕΕ L 126, σ. 1), καθώς και μέρος του ποσού που
                  καταβλήθηκε στο πλαίσιο της συμβάσεως Artis (Advanced Road Transport Informatics in Spain), με κωδικό V 2043, η οποία συνήφθη
                  στο πλαίσιο της αποφάσεως 90/221/Eυρατόμ, ΕΟΚ του Συμβουλίου, της 23ης Απριλίου 1990, σχετικά με το πρόγραμμα-πλαίσιο για
                  τις κοινοτικές δράσεις στον τομέα της έρευνας και της τεχνολογικής ανάπτυξης (1990-1994) (ΕΕ L 117, σ. 28).
               
            Διατακτικό 
      
         
                   
               
               
                  
               
               
                  Το Πρωτοδικείο αποφασίζει:
               
            
         
                   
               
               
                  
               
               
                  Απορρίπτει το αίτημα της Επιτροπής περί επιστροφής του ποσού των 136 037,30 ευρώ στο πλαίσιο της συμβάσεως Invite (Inland
                     Navigation Telematics) με κωδικό COP 493.
                  
               
            
         
                   
               
               
                  
               
               
                  Υποχρεώνει την Impetus Σύμβουλοι Μηχανικοί – Kαινοτομία και Τεχνολογία EΠE να καταβάλει στην Επιτροπή, στο πλαίσιο της συμβάσεως
                     Ausias (Att in Urban Sites with Integration and Standardisation) με κωδικό TR 1006, το ποσό των 14 678,41 ευρώ ως κεφάλαιο,
                     αυξημένο με τόκους υπερημερίας με το ετήσιο νόμιμο επιτόκιο που ισχύει στην Ισπανία, από τις 15 Νοεμβρίου 2002 και μέχρι την
                     αποπληρωμή της οφειλής.
                  
               
            
         
                   
               
               
                  
               
               
                  Υποχρεώνει την Impetus Σύμβουλοι Μηχανικοί – Kαινοτομία και Τεχνολογία EΠE να καταβάλει στην Επιτροπή, στο πλαίσιο της συμβάσεως
                     Artis (Advanced Road Transport Informatics in Spain) με κωδικό V 2043, το ποσό των 9 230,77 ευρώ ως κεφάλαιο, αυξημένο με
                     τόκους υπερημερίας με το ετήσιο νόμιμο επιτόκιο που ισχύει στην Ισπανία, από τις 29 Ιανουαρίου 2003 και μέχρι την αποπληρωμή
                     της οφειλής.
                  
               
            
         
                   
               
               
                  
               
               
                  Κάθε διάδικος φέρει τα δικαστικά έξοδά του.